झापा-११ विजयी
मगमग झापा-११ ले सर्लाहीको बागमतीमा जारी तेस्रो राजषिर् जनक कप फुटबलमा शनिबार लाली रूपन्देही-११ लाई ३-० ले पराजित गरेको छ । पहिलो हाफ गोलरहित भयो । दोस्रो हाफमा दुवै टोली आक्रामक प्रस्तुत भए । आक्रामक प्रस्तुत भए पनि तालमेल गुमाएको रूपन्देहीले तीन गोल सामना गर्नुपर्‍यो । 
(सर्लाही) — मगमग झापा-११ ले सर्लाहीको बागमतीमा जारी तेस्रो राजषिर् जनक कप फुटबलमा शनिबार लाली रूपन्देही-११ लाई ३-० ले पराजित गरेको छ । पहिलो हाफ गोलरहित भयो । दोस्रो हाफमा दुवै टोली आक्रामक प्रस्तुत भए । आक्रामक प्रस्तुत भए पनि तालमेल गुमाएको रूपन्देहीले तीन गोल सामना गर्नुपर्‍यो । दोस्रो हाफमा रणनीति परिवर्तन गरेसँगै झापा लयमा आयो भने रूपन्देहीले तालमेल मिलाउन सकेन । ५३ औं मिनेटमा झापाका उमेश राईले पहिलो गोल गरे । रूपन्देहीले पटक-पटक प्रयासमा पनि गोल फर्काउन सकेन । रूपन्देहीका रञ्जित आलेलेे ६० औं मिनेटमा हानेको कडा प्रहार गोलकिपरले रोके तर उनले बल नियन्त्रणमा राख्न नसक्दा पुनः मौका पाएको थियो । रूपन्देहीका दीपेश श्रेष्ठले त्यसको फाइदा उठाउन सकेन । खेलको ६९ औं मिनेटमा झापाका बुद्ध चेम्जोङले दोस्रो गोल गरे । दुई गोलले पछि परेको रूपन्देहीका खेलाडी सम्हालिन सकेन । थपिएको समयमा रूपन्देहीका शाहिदले अभद्र व्यवहार प्रदर्शन गरेपछि रेफ्रीले उनलाई रातो कार्ड देखाए । थप समयमा झापाका शक्ति राईले गोल थप्दै टोलीलाई विजयी गराए । शक्ति म्यान अफ द म्याच घोषित भए । उनले १० हजार रुपैयाँ पाए । आइतबार आयोजक बागमती युवा क्लव 'रातो' र फ्रेन्ड्स क्लबबीच प्रतिस्पर्धा हुनेछ ।